86 C. PLINII HIST. NAT. LIB. XXXIII. 



nium compendii ratio demonstrat. Et alio modo pingen- 

 tium furto opportunum est, plenos subinde abluentium 

 penicillos. Sidit autem in aqua , constatque furantibus. 

 Sincero cocci nitor esse dbet. Secundarii autem splen- 

 dor in parietibus sentit uliginem. Quamquam hoc rubigo 

 quaedam metalli est. Sisaponensibus autem miniariis suae 

 venae arena sine argento excoquitur auri modo. Probatur 

 auro candente : fucatum nigrescit : sincerum retinet 

 colorem. Invenio et calce adulterari. Ac simili ratione 

 ferri candentis lamina , si non sit aurum , deprehendi 

 illico. Solis atque lunae contactus inimicus : remedium , 

 ut parieti siccato cera punica cum oleo liquefacta can- 

 dens setis inducatur : iterumque admotis gallae carbo- 

 nibus aduratur ad sudorem usque : postea candelis su- 

 bigatur : ac deinde linteis puris , sicut et marmora 

 nitescunt. Qui minium in officinis poliunt , faciem Iaxis 

 vesicis illigant, ne in respirando pernicialem pulverem 

 trahant : et tamen ut per illas spectent. Minium in 

 voluminibus quoque scriptura usurpatur, clarioresque 

 litteras, vel in auro, vel in marmore, etiam in sepulcris 

 facit. 



De hydrargyro. 



XLI. 8. Ex secundario invenit vita et hydraigyrum 

 in vicem argenti vivi , paulo ante dilatum. Fit autem 



